
B9-0053/2020
Europos Parlamento rezoliucija dėl padėties Venesueloje po neteisėto naujos Nacionalinės Asamblėjos pirmininko ir valdybos išrinkimo (parlamentinio perversmo)
(2020/2507(RSP))
Europos Parlamentas,
–	atsižvelgdamas į savo ankstesnes rezoliucijas dėl Venesuelos, ypač į 2014 m. vasario 27 d. rezoliuciją dėl padėties Venesueloje[footnoteRef:2], 2014 m. gruodžio 18 d. rezoliuciją dėl demokratinės opozicijos persekiojimo Venesueloje[footnoteRef:3], 2015 m. kovo 12 d. rezoliuciją dėl padėties Venesueloje[footnoteRef:4], 2016 m. birželio 8 d. rezoliuciją dėl padėties Venesueloje[footnoteRef:5], 2017 m. balandžio 27 d. rezoliuciją dėl padėties Venesueloje[footnoteRef:6], 2018 m. vasario 8 d. rezoliuciją dėl padėties Venesueloje[footnoteRef:7], 2018 m. gegužės 3 d. rezoliuciją dėl rinkimų Venesueloje[footnoteRef:8], 2018 m. liepos 5 d. rezoliuciją dėl migracijos krizės ir humanitarinės padėties Venesueloje bei prie jos sausumos sienų su Kolumbija ir Brazilija[footnoteRef:9], 2018 m. spalio 25 d. rezoliuciją dėl padėties Venesueloje[footnoteRef:10], 2019 m. sausio 31 d. rezoliuciją dėl padėties Venesueloje[footnoteRef:11], 2019 m. kovo 28 d. rezoliuciją dėl nepaprastosios padėties Venesueloje[footnoteRef:12] ir 2019 m. liepos 18 d. rezoliuciją dėl padėties Venesueloje[footnoteRef:13], [2:  OL C 285, 2017 08 29, p. 145.]  [3:  OL C 294, 2016 08 12, p. 21.]  [4:  OL C 316, 2016 08 30, p. 190.]  [5:  OL C 86, 2018 03 06, p. 101.]  [6:  OL C 298, 2018 08 23, p. 137.]  [7:  OL C 463, 2018 12 21, p. 61.]  [8:  Priimti tekstai, P8_TA(2018)0199.]  [9:  Priimti tekstai, P8_TA(2018)0313.]  [10:  Priimti tekstai, P8_TA(2018)0436.]  [11:  Priimti tekstai, P8_TA(2019)0061.]  [12:  Priimti tekstai, P8_TA(2019)0327.]  [13:  Priimti tekstai, P9_TA(2019)0007.] 

–	atsižvelgdamas į Komisijos pirmininko pavaduotojo (-s) ir Sąjungos vyriausiojo  (-iosios) įgaliotinio (-ės) užsienio reikalams ir saugumo politikai 2019 m. sausio 10 d., 2019 m. vasario 24 d., 2019 m. sausio 26 d., 2019 m. gruodžio 21 d., 2019 m. kovo 28 d., 2019 m. balandžio 4 d., 2019 m. balandžio 30 d., 2019 m. birželio 18 d., 2019 m. liepos 16 d., 2019 m. rugpjūčio 13 d., 2019 m. rugsėjo 27 d. ir 2020 m. sausio 9 d. pareiškimus dėl Venesuelos, taip pat į Komisijos pirmininko pavaduotojo (-s) ir Sąjungos vyriausiojo (-iosios) įgaliotinio (-ės) atstovo spaudai 2019 m. rugsėjo 17 d., 2019 m. gruodžio 16 d. ir 2020 m. sausio 5 d. pareiškimus,
–	atsižvelgdamas į 2019 m. lapkričio 11 d. Tarybos sprendimą (BUSP) 2019/1893, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje[footnoteRef:14], kuriuo šiuo metu taikomos tikslinės ribojančios priemonės atnaujinamos iki 2020 m. lapkričio 14 d., [14:  OL L 291, 2019 11 12, p. 42.] 

–	atsižvelgdamas į Venesuelos Konstituciją,
–	atsižvelgdamas į Tarptautinio baudžiamojo teismo (TBT) Romos statutą,
–	atsižvelgdamas į 2019 m. liepos 4 d., JT vyriausiojo žmogaus teisių komisaro pranešimą dėl Venesuelos,
–	atsižvelgdamas į 2019 m. lapkričio 14–5 d. Bogotoje vykusį penktąjį Tarptautinio Kito proceso techninį posėdį,
–	atsižvelgdamas į Darbo tvarkos taisyklių 132 straipsnio 2 dalį,
A.	kadangi pagal Venesuelos Konstituciją parlamento nariai kiekvienų metų sausio 5 d. išrenka pirmininką vienerių metų kadencijai;
B.	kadangi su Nacionalinės Asamblėjos pirmininko rinkimais Venesueloje 2020 m. sausio 5 d. susiję įvykiai prilygo neteisėto N. Maduro režimo šalininkų surengtam parlamentiniam perversmui ir veiksmams, nukreiptiems prieš demokratinį ir konstitucinį Nacionalinės Asamblėjos veikimą;
C.	kadangi saugumo pajėgos brutaliai sutrukdė Asamblėjos pirmininkui Juanui Guaido pirmininkauti sesijai, keliems opozicijos parlamento nariams nebuvo leista patekti į Nacionalinę Asamblėją, o spaudos atstovams taip pat buvo neleista patekti į pastatą;
D.	kadangi Luis Parra, kuris neseniai buvo pašalintas iš opozicinės partijos dėl įtarimų korupcija, paskelbė save Nacionalinės Asamblėjos pirmininku ir dalyvavo improvizuotoje ir neteisėtoje priesaikos davimo ceremonijoje;
E.	kadangi Luiso Parros rinkimai buvo neteisėti, nes sesija niekada nebuvo oficialiai pradėta, nebuvo suskaičiuotas kvorumas ir nebuvo šaukiamas oficialus balsavimas; kadangi karinės pajėgos daugiau kaip valandą tikrino kiekvieno parlamento nario įgaliojimus, kaip strategiją atidėti sesiją ir neleisti asamblėjai pasiekti kvorumo;
F.	kadangi po keleto valandų dauguma parlamento narių opozicijos laikraščio El Nacional būstinėje surengė neeilinį susitikimą, kuriame 100 iš 167 Asamblėjos narių balsavo už Juano Guaido perrinkimą savo vadovu paskutiniais 2015–2020 m. kadencijos metais;
G.	kadangi 2020 m. sausio 7 d. oficialiame Nacionalinės Asamblėjos posėdyje Juan Guaido prisiekė kaip, nepaisant Maduro režimui lojalių pajėgų pastangų užkirsti kelią sesijai, be kita ko, trukdant įeiti į pastatą ir nutraukiant elektros energijos tiekimą pastato viduje;
H.	kadangi 2018 m. gegužės 20 d. surengti prezidento rinkimai vyko nesilaikant būtiniausių tarptautinių standartų patikimam procesui užtikrinti; kadangi ES kartu su kitomis regioninėmis organizacijomis ir demokratinėmis valstybėmis nepripažino nei rinkimų, nei taikant tokį neteisėtą procesą suformuotų valdžios institucijų;
I.	kadangi 2019 m. sausio 10 d. Nicolas Maduro neteisėtai ir pažeisdamas konstitucinę tvarką užėmė prezidento valdžią aukščiausiame Teisingumo Teisme; kadangi 2019 m. sausio 23 d. teisėtai ir demokratiškai išrinktas Nacionalinės Asamblėjos pirmininkas Juan Guaido buvo prisaikdintas kaip laikinasis Venesuelos prezidentas pagal Venesuelos Konstitucijos 233 straipsnį;
J.	kadangi beveik 60 šalių, o taip pat ir Europos Parlamentas Juaną Guaido pripažino teisėtu laikinuoju Venesuelos prezidentu;
K.	kadangi 2019 m. gruodžio 16 d. Venesuelos Aukščiausiasis Teismas ir nepripažinta Konstitucinė asamblėja iš dar keturių Nacionalinės Asamblėjos narių – Jorge Millan, Hernan Aleman, Carlos Lozano ir Luis Stefanelli – atėmė jiems pagal konstituciją suteiktą imunitetą, tuo bendrą skaičių narių kuriems yra panaikintas imunitetas padidinant iki 26 parlamento narių; kadangi šis sprendimas, priimtas gavus Aukščiausiojo Teismo prašymą, grindžiamą generalinio prokuroro kaltinimais, yra šiurkštus konstitucinių nuostatų, teisinės valstybės principo ir demokratinio valdžių atskyrimo principo pažeidimas;
L.	kadangi vykdomi veiksmai prieš Nacionalinės Asamblėjos narius, įskaitant neteisėtų grupuočių ir saugumo institucijų vykdytą 59 narių persekiojimą ir bauginimą, 29 savavališkus sulaikymus ir 27 priverstinės emigracijos atvejus, trukdo Nacionalinės Asamblėjos konstituciniam darbui;
M.	kadangi žmogaus teisių, teisinės valstybės ir demokratijos padėtis Venesueloje jau daugelį metų labai blogėja, ypač nuo tada, kai Nicolas Maduro po 2013 m. užginčytų rinkimų atėjo į valdžią; kadangi politinė, ekonominė, institucinė, socialinė ir daugiaaspektė humanitarinė krizė šalyje stipriai aštrėja; kadangi dėl padidėjusio vaistų ir maisto trūkumo, masiškų žmogaus teisių pažeidimų, hiperinfliacijos, politinės priespaudos, korupcijos ir smurto kyla pavojus žmonių gyvybei ir jie yra priversti palikti savo šalį;
1.	griežtai smerkia Maduro režimo įvykdytą parlamentinį perversmą ir tai, kad Nacionalinei Asamblėjai, kaip teisėtam demokratiniam Venesuelos organui, neleidžiama vykdyti įgaliojimų, kuriuos ji gavo iš Venesuelos žmonių;
2.	apgailestauja dėl šių sunkių pažeidimų, kurie yra nesuderinami su teisėtu Nacionalinės Asamblėjos pirmininko rinkimų procesu ir yra dar vienas žingsnis gilėjančios krizės Venesueloje link;
3.	sveikina Juaną Guaido, perrinktą Nacionalinės Asamblėjos pirmininku, nepaisant visų kliūčių su kuriomis jis susidūrė per sausio 7 d. oficialų posėdį, įskaitant tai, kad kartu su kitais kolegomis į pastatą turėjo tiesiog įsiveržti;
4.	pakartoja, kad visapusiškai remia Juaną Guaido, kaip teisėtą laikinąjį Venesuelos prezidentą pagal Venesuelos Konstituciją, kaip nurodyta jos 233 straipsnyje;
5.	pakartoja, jog visapusiškai remia Nacionalinę Asamblėją, kuri šiuo metu yra vienintelė teisėtai išrinkta demokratinė Venesuelos valdžios institucija ir kurios įgaliojimai, įskaitant jos narių prerogatyvas ir saugumą, turi būti atkurti ir gerbiami;
6.	primygtinai reikalauja, kad taikus politinis sprendimas gali būti pasiektas tik tuo atveju, jei Nacionalinė Asamblėja – vienintelė demokratiškai išrinkta institucija Venesueloje – bus visapusiškai gerbiama, o jos nariai galės laisvai įgyvendinti savo konstitucines teises;
7.	pažymi, kad bet kuris dialogas turi būti grindžiamas Venesuelos Nacionalinėje Asamblėjoje priimtu veiksmų planu; primygtinai reikalauja, kad pagrindiniu dialogo tikslu būtų taikus perėjimas prie demokratijos, sukuriant sąlygas laisviems, skaidriems ir patikimiems prezidento rinkimams, kurie būtų grindžiami nustatytu kalendoriumi, sąžiningomis sąlygomis visiems dalyviams, skaidrumu ir patikimų tarptautinių stebėtojų dalyvavimu;
8.	primena, kad norint, jog Venesueloje būtų priimtas ilgalaikis sprendimas, būtina surengti laisvus ir patikimus tarptautinės bendruomenės stebimus prezidento rinkimus ir demokratiškai atkurti valstybės institucijas, įskaitant Nacionalinę rinkimų tarybą ir Aukščiausiąjį Teisingumo Teismą.
9.	pabrėžia, jog labai svarbu, kad Nacionalinė Asamblėja įsteigtų naują, nepriklausomą ir skaidrią Nacionalinę rinkimų tarybą (NRT), kuri būtų visapusiškai įtrauki ir subalansuota jos atstovavimo ir sudėties požiūriu;
10.	primena, kad pagarba demokratinėms institucijoms ir principams bei teisinės valstybės principų laikymasis yra esminės sąlygos siekiant rasti taikų ir tvarų krizės Venesueloje sprendimą, kuris būtų naudingas jos gyventojams;
11.	primena, kad ES yra pasirengusi remti tikrą procesą, kurio rezultatas – taikus ir demokratinis krizės sprendimas;
12.	ragina Komisijos pirmininko pavaduotoją ir Sąjungos vyriausiąjį įgaliotinį užsienio reikalams ir saugumo politikai sustiprinti ES atsaką į demokratijos atkūrimą Venesueloje, be kita ko, išplečiant tikslines sankcijas asmenims, atsakingiems už žmogaus teisių pažeidimus ir represijas ir išplėsti šių sankcijų taikymą jų šeimos nariams;
13.	mano, kad Juan Guaido, kaip teisėto laikinojo Venesuelos prezidento nurodyta diplomatinė atstovybė, turėtų būti vienintelė ES pripažįstama atstovybė; todėl reikalauja, kad būtų sustabdyti bet kokie su Nicolas Maduro ir jo antidemokratine vyriausybe susijusių misijų diplomatiniai įgaliojimai;
14.	paveda Pirmininkui perduoti šią rezoliuciją Tarybai, Komisijai, Komisijos pirmininko pavaduotojui ir Sąjungos vyriausiajam įgaliotiniui užsienio reikalams ir saugumo politikai, teisėtam laikinajam Venesuelos Bolivaro Respublikos prezidentui ir Nacionalinės Asamblėjos pirmininkui, Limos grupės valstybių vyriausybėms ir parlamentams, Europos ir Lotynų Amerikos parlamentinei asamblėjai ir Amerikos valstybių organizacijos generaliniam sekretoriui.

